Us adjunto la crònica que Rafa Garrido va fer pel Diari de Girona sobrets els fets del 5 de juny. Un grup de joves agredeixen un membre de Ciutadans de Catalunya a l´acte de Girona RAFA GARRIDO, GIRONA. La violència verbal i física va envoltar l´acte d´ahir de Ciutadans de Catalunya a Girona. Entre insults i improperis, una quinzena de joves van acabar agredint lleument el periodista i escriptor Arcadi Espada just abans d´entrar a l´auditori on estava previst que oferís una conferència. El destacat membre del partit ja va anunciar que denunciarà l´incident, els seus autors i els Mossos d´Esquadra per «passivitat policial». Va ser, probablement, l´acte més tens i virulent del que va de campanya del referèndum. Havia de ser una senzilla xerrada de Ciutadans de Catalunya -la plataforma impulsada pel director teatral Albert Boadella i altres membres destacats de la societat cultural catalana- davant poc més de quaranta persones. Però una convocatòria per Internet feta des dels grups independentistes Maulets i Unitat Nacional Catalana per boicotejar l´acte va acabar convertint-lo en una batalla al carrer entre dos bàndols que, des de pols molt oposats, s´enfrontaven tot i demanar el mateix no a l´Estatut. Minuts abans de començar l´acte, el membre de Ciutadans, Arcadi Espada, entrava a l´auditori Narcís de Carreras on es va celebrar l´acte. A la porta l´esperaven una quinzena de joves amb banderoles de Maulets i estrelades, que el van escridassar acusant-lo de «feixista» i «genocida del poble català» i dient-li «fill de puta», «porc» i que «mereixes morir». La situació a l´entrada de l´auditori es va tensar de tal forma que ningú va poder evitar que un dels joves agredís Espada donant-li una clatellada. Després d´aquest incident, l´escriptor va poder pujar a l´auditori on, abans de començar la xerrada, va mantenir una acalorada discussió amb el resposable del dispossitiu dels Mossos que havia de controlar l´acte. «Sou la policia de Catalunya i no heu estat capaços de protegir-me a mi i evitar que m´agredissin», va repetir diverses vegades Espada als Mossos. Començat ja l´acte i després d´un parell d´intervencions sol·licitant el vot en contra de l´Estatut al referèndum, l´escriptor va prendre la paraula, en castellà, per anunciar que «Ciutadans de Catalunya denunciarà Governació i els Mossos per la seva inutilitat i exigirà la protecció dels seus associats i dels seus actes». Arcadi Espada afegia minuts abans que tenia la intenció de deixar constància i cursar una denúncia contra els que el van agredir i contra els Mossos «per la passivitat que hi ha hagut, atès que sabien que això podia passar després que s´hagi fet la convocatòria d´aquesta gent per Internet». «En comptes de protegir-me a mi, que sóc un indefens davant el feixisme organitzat, no actuen», va concloure. A la sortida, els joves continuaven esperant i, després d´escridassar els assistents que sortien de l´auditori, van adonar-se que Espada sortia per una porta lateral. Protegit per un dispositiu de Mossos més ample, va caminar acompanyat pels seus fins a la Delegació del Govern de la Generalitat mentre els joves seguien increpant-los amb frases com «moriu-vos» o «tant de bo et fotin un petardo al cul». Un cop van estar protegits a la Delegació, un grup d´antiavalots va muntar un nou dispositiu que va permetre que Espada i els que l´acompanyaven sortissin de l´edifici en cotxe policial dels Mossos. www.diaridegirona.es La quantitat de mentides i manipulacions fa realment feredat. Comencem pel principi: Com a ciutadà lliure dels meus actes i fent valer allò que en diuen "llibertat d'expressió" vaig anar, dilluns passat a la porta de l'auditori Narcís de Carreras, on se celebrava l'acte d'aquest partit neo-feixista, a queixar-me contra la celebració d'una xerrada d'aquestes característiques. De fet, se'ls va dir el que són, feixistes, genocides del poble català, i se'ls va demanar que se'n tornessin a Espanya, reclamació ben lícita, d'altra banda. Molt probablement aquest personatge, el senyor Espada ("senyor", per anomenar-lo d'alguna manera) es va sentir molest, ja ho diuen que les veritats a la cara ofenen. La seva reacció no va ser altra que girar-se i amenaçar físicament els qui estàvem a la porta. No tot sol, és clar, anava amb el seu escamot de goril·les, i aquests impresentables sí que van deixar anar empentes i cops. Aquesta és la veritat dels fets, no la que expressa el seu redactor, Rafa Garrido a la crònica. D'altra banda, la barreja de Maulets, un grup de joves de l'Esquerra Independentista amb el grupuscle neo-feixista català anomenat Unitat Nacional Catalana em sembla senzillament sibil·lina i tendenciosa, així com ho és el fet d'afirmar constantment que Espada va ser agredit i increpat, i no anomenar en cap moment que qui va posar el punt de violència van ser els qui acompanyaven aquests personatges sense massa feina anomenats Ciudadanos de Cataluña. 
http://www.racocatala.cat/forum/llegir.php?idf=1&fil=56589 Repeteixes fils i menteixes parlant de suposats grpulscles neofeixistes. Salut a tots! 
Jo no menteixo senzillament constato una realitat. De tota manera no és aquest el tema de discussió sinó la vergonya que ens és als gironins tenir un diari tan infame com aquest. Ni tan sols s'han molestat a contrastar la informació, dic jo que això deu ser de primer de periodisme com a mínim... 
Dir mentides no és constatar cap realitat. Salut a tots! 
Mentides... en fi, si és tot el teu discurs, felicitats. 
Mentides, falsedats... Els maulets i companyia sou els primers en titllar de nazis i feixistes als d'UNC, per exemple... Com deien al memorable film "Batman* Begins": Se'ns coneix pels nostres actes. Qui és el feixista? Dir que UNC és un grupuscle neo-feixista és mentir. És dir falsedats. Constatar una realitat és, per exemple, que ets un empordanès de fireta. Això és constatar una realitat. Apa, qu'et petin . *Batman 
Dues coses. Primer, d'accions feixistes els 33-UNC n'han fet més d'una. Per començar teniu els grans Boixos, molts d'ells són 33 i tothom sap quin tipus de tendència i accions fan els Boixos. Al partit de la selecció catalana de l'any passat un grup de 33 van anar a fotre osties a la gent del gol sud i personalment he vist un parell de 33 fent la salutació nazi. Segon, esteu atacant Maulets per la suposada agressió a Adolf Espada quan UNC deu ser l'organització amb un percentatge més alt d'skinheads, i que jo sàpiga els skins no van llençant floretes per la vida. Estalviat la resposta, sempre m'heu respòs el mateix: això és mentida bla bla bla 
Deixa de pensar tant en futbol i centra't en la vida real. Jo en cap moment he atacat Maulets pel que va passar, és a dir, el que no va passar, i sóc d'Unitat. A Unitat no hi ha pas més skins que a qualsevol organització de l'EI, inclús diria que n'hi han bastants menys en proporció. Em fa gràcia que sigui una persona amb una firma de Pilseners i un nick amb la paraula Oi! que es foti amb els skins. Salut a tots! 
Dintre de l'EI hi ha bastants menys skins que UNC i en cap moment m'he ficat amb els skins. Salut 
Ja et dic jo que això no és així, la proporció de skins a UNC és molt minsa. Salut a tots! 
Bé, és igual, ara no entrarem en un debat per una tonteria. Salut 
 Salut a tots!